paragraph_text: Briselski kompleks nije službeno sjedište Parlamenta, to je palača Louise Weiss u Strasbourgu u Francuskoj, ali kako je većina ostalih institucija Europske unije smještena u Bruxellesu, Parlament je dao izgraditi briselski kompleks kako bi bio bliži aktivnostima drugih tijela. Većina rada Parlamenta danas se odvija u prostorima briselskog sjedišta, ali još je uvijek na snazi zakonska obaveza da je palača u Strasbourgu službeno sjedište u kojem se mora održati bar dvanaest plenarnih sjednica godišnje.